Document ID: 32007R0205

Title and Content:
ΚΑΝΟΝΙΣΜΌΣ (ΕΚ) αριθ. 205/2007 ΤΗΣ ΕΠΙΤΡΟΠΉΣ της 27ης Φεβρουαρίου 2007 για την τροποποίηση του κανονισμού (ΕΚ) αριθ. 990/2006 όσον αφορά τις ποσότητες που καλύπτουν οι διαρκείς δημοπρασίες για την εξαγωγή σίκαλης που έχει στην κατοχή του ο γερμανικός οργανισμός παρέμβασης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς στον τομέα των σιτηρών (1), και ιδίως το άρθρο 6, Εκτιμώντας τα ακόλουθα: (1) Βάσει του κανονισμού (ΕΚ) αριθ. 990/2006 της Επιτροπής (2), προκηρύχθηκαν διαρκείς δημοπρασίες για την εξαγωγή σιτηρών που έχουν στην κατοχή τους οι οργανισμοί παρέμβασης των κρατών μελών. (2) Η μεταπώληση σίκαλης στην εσωτερική αγορά σημείωσε προσφάτως αξιόλογη αύξηση, η οποία οφείλεται ιδίως στο γεγονός ότι επί του παρόντος οι όροι μεταπώλησης στην εσωτερική αγορά είναι ευνοϊκότεροι των όρων εξαγωγής, δυνάμει του κανονισμού (ΕΚ) αριθ. 1483/2006 της Επιτροπής, της 6ης Οκτωβρίου 2006, σχετικά με την προκήρυξη διαρκών δημοπρασιών για την επαναπώληση, στην κοινοτική αγορά, σιτηρών που έχουν στην κατοχή τους οι οργανισμοί παρέμβασης των κρατών μελών (3). (3) Λαμβανομένης υπόψη αυτής της κατάστασης και προκειμένου να διατεθούν προς μεταπώληση στην εσωτερική αγορά οι ποσότητες σίκαλης που καλύπτει επί του παρόντος η διαρκής δημοπρασία για τη σίκαλη που έχει προκηρυχθεί βάσει του κανονισμού (ΕΚ) αριθ. 990/2006, είναι σκόπιμο να μειωθεί η ποσότητα που καλύπτει η εν λόγω δημοπρασία κατά 96 150 τόνους για τη Γερμανία. (4) Κατά συνέπεια, θα πρέπει να τροποποιηθεί αναλόγως ο κανονισμός (ΕΚ) αριθ. 990/2006. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα Ι του κανονισμού (ΕΚ) αριθ. 990/2006 αντικαθίσταται από το παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Φεβρουαρίου 2007.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5283
122
2106
5360
4590
2449
913
614
1810
2200

EuroVoc IDs (Expanded): 5283
122
2106
5360
4590
2449
913
614
1810
2200

Dataset Source: meu

Split: train